stanford-oval/wikipedia huggingface dataset:
Hemichordate

| Hemichordate ช่วงเวลาที่มีชีวิตอยู่: Miaolingian–Recent  PreꞒ Ꞓ O S D C P T J K Pg N      |
| --- | --- |

หนอนเกาลัด (Enteropneusta)

Cephalodiscus nigrescens (Pterobranchia)

การจำแนกชั้นทางวิทยาศาสตร์ 
โดเมน:: ยูแคริโอตา Eukaryota
อาณาจักร:: สัตว์ Animalia
เคลด:: พาราฮอกโซซัว ParaHoxozoa
เคลด:: ไบลาทีเรีย Bilateria
เคลด:: เนโฟรซัว Nephrozoa
ไฟลัมใหญ่:: ดิวเทอโรสโทเมีย 
เคลด:: Ambulacraria 
ไฟลัม:: เฮมิคอดาตา Hemichordata Bateson, ค.ศ. 1885
สปีชีส์:: Hemichordata
ชื่อทวินาม
Hemichordata Bateson, ค.ศ. 1885

Classes
 Planctosphaeroidea  Enteropneusta  Pterobranchia
Hemichordata (/ˌhɛmɪkɔːrˈdeɪtə/ HEM-ih-kor-day-tə) เป็นไฟลัมที่ประกอบด้วยสัตว์ทะเลได้แก่ triploblastic, eucoelomate และ deuterostome ซึ่งเป็นสัตว์มีสมมาตรแบบสองข้าง ซึ่งโดยทั่วไปถือว่าเป็นกลุ่มพี่น้องของเอไคโนเดอร์มาตา พวกมันปรากฏตัวครั้งแรกในยุคแคมเบรียนตอนต้นหรือกลางและประกอบด้วยสองชั้นหลัก ได้แก่ Enteropneusta (หนอนเกาลัด) และ Pterobranchia ชั้นที่สามคือ Planctosphaeroidea รู้จักกันแค่จากตัวอ่อนของสปีชีส์เดียว Planctosphaera pelagica ชั้น Graptolithina ซึ่งเคยถูกพิจารณาว่าสูญพันธุ์ ตอนนี้ถูกจัดให้อยู่ในกลุ่ม pterobranchs โดยมีตัวแทนที่เป็นสปีชีส์เดียวคือ Rhabdopleura
หนอนเกาลัดเป็นสิ่งมีชีวิตรูปร่างเหมือนหนอนที่มักอาศัยอยู่เพียงตัวเดียว พวกมันส่วนใหญ่จะอาศัยอยู่ในโพรง (ท่อที่ถูกสร้างขึ้นเป็นครั้งแรก) และเป็นผู้บริโภคเศษซาก (deposit feeders) แต่สปีชีส์ก็เป็นผู้กรองอาหารจากฟารีนเจียล (pharyngeal filter feeders) ในขณะที่บางวงศ์เป็นสัตว์ที่กินซาก (detritivores) ที่อาศัยอยู่อย่างอิสระ หลายสปีชีส์รู้จักกันดีในการผลิตและสะสมฟีนอลที่มีฮาโลเจนและไพโรลหลายชนิด Pterobranchs เป็นผู้กรองอาหาร ส่วนใหญ่เป็นแบบอาณานิคมและอาศัยอยู่ในโครงสร้างท่อคอลลาเจนที่เรียกว่า coenecium
การค้นพบของสเต็มกรุ๊ปเฮมิโคร์ดาต Gyaltsenglossus แสดงให้เห็นว่า เฮมิโคร์ดาตในยุคแรก ๆ รวมลักษณะบางประการจากสองชั้นที่แตกต่างกันทางสัณฐานวิทยา
แหล่งข้อมูลอื่น

Cameron, C. B. Evolution and classification of Hemichordata
Dr. Billie J. Swalla on the WEB "Development and Evolution of Hemichordates"
Dr. Ken Halanych "Phylogeny and Evolution of Hemichordates"
Dr. Chris Lowe "Genomics and Development of Saccoglossus kowalevskii"
At the Tree of Life เก็บถาวร 2008-12-06 ที่ เวย์แบ็กแมชชีน
| --- | --- |
การแยกแยะหน่วยอนุกรมวิธาน:  Wikidata: Q3570860  Wikispecies: Xenacoelomorpha  BOLD: 531452  EoL: 28385870  GBIF: 7190138  iNaturalist: 211191  IRMNG: 256  ITIS: 914162  NCBI: 1312402  WoRMS: 592916
23 มกราคม

วันที่ 23 มกราคม เป็นวันที่ 23 ของปี ตามปฏิทินสุริยคติแบบเกรกอเรียน เมื่อถึงวันนี้จะยังเหลือวันอีก 342 วันในปีนั้น (343 วันในปีอธิกสุรทิน)
เหตุการณ์

พ.ศ. 2442 (ค.ศ. 1899) - สถาปนาสาธารณรัฐฟิลิปปินส์ที่ 1
พ.ศ. 2443 (ค.ศ. 1900) - เปลี่ยนชื่อมณฑลตะวันออกเป็นมณฑลบูรพา มณฑลตะวันออกเฉียงเหนือเป็นมณฑลอีสาน มณฑลฝ่ายเหนือเป็นมณฑลอุดร และมณฑลตะวันตกเฉียงเหนือเป็นมณฑลพายัพ
พ.ศ. 2485 (ค.ศ. 1942) - ญี่ปุ่นบุกยึดลาบวนสำเร็จ
พ.ศ. 2503 (ค.ศ. 1960) - ยานสำรวจน้ำลึก "ทรีเอสต์" ดำลงไปถึงจุดที่ลึกที่สุดในมหาสมุทร ณ มาเรียนาเทรนช์ ความลึก 10,916 เมตร (35,813 ฟุต)
พ.ศ. 2511 (ค.ศ. 1968) - กองทัพเกาหลีเหนือยึดเรือพิวโบลของสหรัฐอเมริกา เนื่องจากละเมิดน่านน้ำอาณาเขตของเกาหลีเหนือ ระหว่างปฏิบัติการจารกรรม
พ.ศ. 2549 (ค.ศ. 2006) - พันตำรวจโท ทักษิณ ชินวัตร อดีตนายกรัฐมนตรี ขายหุ้นบริษัทชิน คอร์ปอเรชั่น ให้กองทุนเทมาเส็กของประเทศสิงคโปร์ ทำให้เกิดกระแสวิพากษ์วิจารณ์อย่างกว้างขวางว่าเป็นการเลี่ยงภาษี
พ.ศ. 2568 (ค.ศ. 2025) - ประเทศไทย ได้เริ่มใช้กฏหมายพ.ร.บ.สมรสเท่าเทียม อย่างเป็นทางการ โดยเป็นชาติแรกในอาเซียนและเป็นประเทศที่ 3 ในทวีปเอเชีย
วันเกิด

พ.ศ. 1893 (ค.ศ. 1350) - วีเซม เฟเรร์ บาทหลวงชาววาเลนเซีย
พ.ศ. 2405 (ค.ศ. 1862) - ดาฟิด ฮิลแบร์ท นักคณิตศาสตร์ชาวเยอรมัน (ถึงแก่กรรม 14 กุมภาพันธ์ พ.ศ. 2486)
พ.ศ. 2450 (ค.ศ. 1907) - ฮิเดะกิ ยุกะวะ นักฟิสิกส์เชิงทฤษฎีชาวญี่ปุ่น (มรณภาพ 8 กันยายน พ.ศ. 2524)
พ.ศ. 2459 (ค.ศ. 1916) - บ๊อบ เพสลีย์ นักฟุตบอลและผู้จัดการทีมฟุตบอลชาวอังกฤษ (ถึงแก่กรรม 14 กุมภาพันธ์ พ.ศ. 2539)
พ.ศ. 2490 (ค.ศ. 1947) - เมกาวาตี ซูการ์โนบุตรี ประธานาธิบดีอินโดนีเซีย
พ.ศ. 2493 (ค.ศ. 1950) -  ริชาร์ด ดีน แอนเดอร์สัน นักแสดงชาวอเมริกัน
พ.ศ. 2494 (ค.ศ. 1951) - ธนิสร์ ศรีกลิ่นดี อดีตสมาชิกวงคาราบาว และศิลปินแห่งชาติ สาขาศิลปะการแสดง (ดนตรีไทยสากล)
พ.ศ. 2523 (ค.ศ. 1980) - นานะ นัตสึเมะ นักแสดงหญิงชาวญี่ปุ่น
พ.ศ. 2526 (ค.ศ. 1983) - ดีดีเย โอโวโน ผู้รักษาประตูทีมชาติกาบอง
พ.ศ. 2527 (ค.ศ. 1984)
บีเยิร์น ลินเดอมันน์ นักฟุตบอลชาวเยอรมัน
อาร์เยิน โรบเบิน นักฟุตบอลชาวดัตช์
พ.ศ. 2528 (ค.ศ. 1985) - เด้าท์เซ็น โครส์ นางแบบชาวดัตซ์ เนเธอร์แลนด์
พ.ศ. 2529 (ค.ศ. 1986)
สตีเวน เทย์เลอร์ นักฟุตบอลชาวอังกฤษ
โฆเซ เอนริเก ซันเชซ นักฟุตบอลอาชีพชาวสเปน
พ.ศ. 2530 (ค.ศ. 1987) - โจ เลดลีย์ นักฟุตบอลชาว เวลส์
พ.ศ. 2532 (ค.ศ. 1989) - เจมส์ เชสเตอร์ นักฟุตบอลชาวเวลส์
พ.ศ. 2533 (ค.ศ. 1990) - อัน มาชิโระ นักแสดงเอวี
พ.ศ. 2535 (ค.ศ. 1992) - อี ฮเย-จิน นักกีฬาจักรยานชาวเกาหลีใต้
พ.ศ. 2536 (ค.ศ. 1993)
เรียวตะ โอชิมะ นักฟุตบอลชาวญี่ปุ่น
อาภา ภาวิไล (แม็กกี้) นักแสดงชาวไทย
พ.ศ. 2538 (ค.ศ. 1995) - ยูยอง นักร้องชาวเกาหลีใต้ สมาชิกวงฮัลโหลวีนัส
พ.ศ. 2539 (ค.ศ. 1996) - รูเบน ลอฟตัส-ชีก นักฟุตบอลชาวอังกฤษ
พ.ศ. 2540 (ค.ศ. 1997)
เราะมะฎอน ศุบฮี นักฟุตบอลชาวอียิปต์
สตีแวน ดา กอสตา นักคาราเต้ชาวฝรั่งเศส
พ.ศ. 2541 (ค.ศ. 1998)
ยูโตะ อะดาจิ แร็ปเปอร์ นักร้อง นักเขียนเพลง และนักประพันธ์เพลงชาวญี่ปุ่น
เอกซ์เอกซ์เอกซ์เทนเทสซิยอน แร็ปเปอร์ นักร้อง นักแต่งเพลงชาวอเมริกัน (เสียชีวิต 18 มิถุนายน พ.ศ. 2561)
วันถึงแก่กรรม

พ.ศ. 1545 (ค.ศ. 1002) - จักรพรรดิอ็อทโทที่ 3 แห่งจักรวรรดิโรมันอันศักดิ์สิทธิ์ (พระราชสมภพ พ.ศ. 1523)
พ.ศ. 2099 (ค.ศ. 1556) - พระเจ้าเฟร์นันโดที่ 2 แห่งอารากอน (พระราชสมภพ 10 มีนาคม พ.ศ. 1995)
พ.ศ. 2010 (ค.ศ. 1567) - จักรพรรดิเจียจิ้งแห่งราชวงศ์หมิง
พ.ศ. 2349 (ค.ศ. 1806) - วิลเลียม พิตต์ ผู้เยาว์ อดีตนายกรัฐมนตรีสหราชอาณาจักร (เกิด 28 พฤษภาคม พ.ศ. 2302)
พ.ศ. 2363 (ค.ศ. 1820) - เจ้าชายเอ็ดเวิร์ด ดยุกแห่งเคนต์และสแตรธเอิร์น (ประสูติ 2 พฤศจิกายน พ.ศ. 2310)
พ.ศ. 2485 (ค.ศ. 1942) - เจ้าพระยาธรรมาธิกรณาธิบดี (หม่อมราชวงศ์ปุ้ม มาลากุล) (เกิด 27 กรกฎาคม พ.ศ. 2420)
พ.ศ. 2500 (ค.ศ. 1957) - พระองค์เจ้าเฉลิมเขตรมงคล (ประสูติ 10 มีนาคม พ.ศ. 2435)
พ.ศ. 2525 (ค.ศ. 1982) - สรวง สันติ นักร้อง นักแต่งเพลงชาวจังหวัดสุโขทัย (เกิด 5 มิถุนายน พ.ศ. 2488)
พ.ศ. 2532 (ค.ศ. 1989) - ซัลวาดอร์ ดาลี จิตรกรชาวสเปน (เกิด 11 พฤษภาคม พ.ศ. 2447)
พ.ศ. 2536 (ค.ศ. 1993) - คีธ ลอเมอร์ นักเขียนนิยายวิทยาศาสตร์ชาวอเมริกัน (เกิด 9 มิถุนายน พ.ศ. 2468)
พ.ศ. 2558 (ค.ศ. 2015) - สมเด็จพระราชาธิบดีอับดุลลอห์ บิน อับดัลอะซิซ อาล สะอูด พระมหากษัตริย์ซาอุดิอาระเบีย (พระบรมราชสมภพ 1 สิงหาคม พ.ศ. 2467)
พ.ศ. 2564 (ค.ศ. 2021) - แลร์รี คิง พิธีกรรายการโทรทัศน์ชาวอเมริกัน (เกิด 19 พฤศจิกายน พ.ศ. 2476)
วันสำคัญและวันหยุดเทศกาล

พ.ศ. 2555 (ค.ศ. 2012) - วันตรุษจีน
แหล่งข้อมูลอื่น

BBC: On This Day
Today in History: January 23 เก็บถาวร 2005-10-28 ที่ เวย์แบ็กแมชชีน
| ด ค กวันและเดือนในรอบปี |
| --- | --- |
มกราคม: 1 2 3 4 5 6 7 8 9 10 11 12 13 14 15 16 17 18 19 20 21 22 23 24 25 26 27 28 29 30 31
กุมภาพันธ์: 1 2 3 4 5 6 7 8 9 10 11 12 13 14 15 16 17 18 19 20 21 22 23 24 25 26 27 28 29
มีนาคม: 1 2 3 4 5 6 7 8 9 10 11 12 13 14 15 16 17 18 19 20 21 22 23 24 25 26 27 28 29 30 31
เมษายน: 1 2 3 4 5 6 7 8 9 10 11 12 13 14 15 16 17 18 19 20 21 22 23 24 25 26 27 28 29 30
พฤษภาคม: 1 2 3 4 5 6 7 8 9 10 11 12 13 14 15 16 17 18 19 20 21 22 23 24 25 26 27 28 29 30 31
มิถุนายน: 1 2 3 4 5 6 7 8 9 10 11 12 13 14 15 16 17 18 19 20 21 22 23 24 25 26 27 28 29 30
กรกฎาคม: 1 2 3 4 5 6 7 8 9 10 11 12 13 14 15 16 17 18 19 20 21 22 23 24 25 26 27 28 29 30 31
สิงหาคม: 1 2 3 4 5 6 7 8 9 10 11 12 13 14 15 16 17 18 19 20 21 22 23 24 25 26 27 28 29 30 31
กันยายน: 1 2 3 4 5 6 7 8 9 10 11 12 13 14 15 16 17 18 19 20 21 22 23 24 25 26 27 28 29 30
ตุลาคม: 1 2 3 4 5 6 7 8 9 10 11 12 13 14 15 16 17 18 19 20 21 22 23 24 25 26 27 28 29 30 31
พฤศจิกายน: 1 2 3 4 5 6 7 8 9 10 11 12 13 14 15 16 17 18 19 20 21 22 23 24 25 26 27 28 29 30
ธันวาคม: 1 2 3 4 5 6 7 8 9 10 11 12 13 14 15 16 17 18 19 20 21 22 23 24 25 26 27 28 29 30 31
วันอื่นที่เกี่ยวข้อง: 0 มกราคม ·  30 กุมภาพันธ์
ความลำเอียงทางเพศบนวิกิพีเดีย

การสำรวจผู้แก้ไขวิกิพีเดียโดยมูลนิธิวิกิมีเดีย พ.ศ. 2554 พบว่าผู้แก้ไขส่วนใหญ่ (90%) เป็นเพศชาย
ความลำเอียงทางเพศบนวิกิพีเดีย (อังกฤษ: Gender bias on Wikipedia) หมายถึง บทวิจารณ์ของสารานุกรมออนไลน์ โดยเฉพาะในเว็บไซต์ภาษาอังกฤษ ว่าเนื้อหาจำนวนมากมีธรรมชาติที่ลำเอียง เป็นเหตุจากการที่อาสาสมัครส่วนใหญ่เป็นเพศชาย ความที่ผู้แก้ไขวิกิพีเดียเป็นเพศชายเป็นหนึ่งในบทวิจารณ์ของวิกิพีเดียที่พบได้บ่อยที่สุด และเป็นส่วนหนึ่งที่นำไปสู่บทวิจารณ์ทั่วไปเกี่ยวกับความลำเอียงอย่างเป็นระบบในวิกิพีเดีย วิกิพีเดียมีบทความเกี่ยวกับผู้หญิงหรือหัวข้อที่มีความสำคัญต่อผู้หญิงจำนวนน้อยกว่า มูลนิธิวิกิมีเดีย ผู้ดำเนินการวิกิพีเดียเห็นด้วยกับบทวิจารณ์เหล่านี้และมีความพยายามที่จะเพิ่มจำนวนผู้แก้ไขเพศหญิงในวิกิพีเดีย
สาเหตุ

หลายสิ่งถูกเสนอว่าเป็นสาเหตุของความแตกต่างทางเพศ งานวิจัย พ.ศ. 2553 เผยว่าการมีส่วนร่วมของผู้หญิงในวิกิพีเดียมีอัตราเพียงร้อยละ 13 ใกล้เคียงกับอัตราการมีส่วนร่วมของผู้หญิงใน "ที่สำหรับอภิปรายทางความคิดและความเป็นผู้นำสาธารณะ" อื่น ๆ ซึ่งอยู่ที่ร้อยละ 15 นักวิจัยวิกิพีเดีย Sarah Stierch ยอมรับว่าเป็นเรื่อง "ค่อนข้างปกติ" ที่ผู้มีส่วนร่วมในวิกิพีเดียจะไม่เปิดเผยเพศ วัฒนธรรมที่ถูกมองว่าไม่เป็นที่ต้อนรับและความอดทนต่อความรุนแรงและภาษาที่รุนแรงเป็นอีกเหตุผลที่ถูกเสนอว่าอาจเป็นสาเหตุของความแตกต่างระหว่างเพศ งานวิจัย พ.ศ. 2556 เสนอว่า อีกสาเหตุหนึ่งของช่องว่าระหว่างเพศในวิกิพีเดียมาจากความล้มเหลวในการดึงดูดและคงผู้แก้ไขผู้หญิงไว้ ทำให้ส่งผลทางลบต่อการครอบคลุมของวิกิพีเดีย นอกจากนี้ "ผู้แก้ไขที่ระบุตัวว่าเป็นผู้หญิงในสาธารณะถูกคุกคาม" จากผู้แก้ไขวิกิพีเดียคนอื่น
ซู การ์ดเนอร์ อดีตผู้อำนวยการบริหารมูลนิธิวิกิมีเดียระบุเก้าเหตุผลที่ผู้หญิงไม่แก้ไขวิกิพีเดีย โดยอ้างจากความคิดเห็นของผู้แก้ไขวิกิพีเดียหญิง:
หน้าการแก้ไขที่ยากต่อการใช้งาน
ไม่มีเวลาว่างเพียงพอ
ไม่มีความมั่นใจในตัวเอง
ต้องการหลีกเลี่ยงการเผชิญหน้าและไม่ต้องการเข้าร่วมสงครามแก้ไข
เชื่อว่าการมีส่วนร่วมของพวกเขามีโอกาสมากเกินไปที่จะถูกย้อนกลับหรือถูกลบ
บางคนรู้สึกว่าบรรยากาศโดยรวมมีความเกลียดชังผู้หญิง
วัฒนธรรมวิกิพีเดียมีรูปแบบทางเพศในทางที่ทำให้พวกเขาขุ่นเคือง
การถูกกล่าวถึงว่าเป็นเพศชายทำให้ผู้หญิงบางคนขุ่นเคือง
มีโอกาสสำหรับความสัมพันธ์ทางสังคมและการต้อนรับที่น้อยกว่าเมื่อเทียบกับเว็บไซต์อื่น
ลามและคณะเสนอว่าอาจมีวัฒนธรรมซึ่งไม่ครอบคลุมถึงผู้หญิงบนวิกิพีเดีย ซึ่งอาจเกิดจากความแตกแยกระหว่างเสนอหรือแก้ไขหัวข้อที่มีความแตกต่างเมื่อมองจากมุมมองของผู้หญิงหรือผู้ชาย แนวโน้มที่ผู้ใช้เพศหญิงจะมีส่วนร่วมในมุมมองทางสังคมและชุมชนของวิกิพีเดียมากกว่า และโอกาสที่เพิ่มขึ้นที่การแก้ไขโดยผู้แก้ไขหญิงหน้าใหม่จะถูกย้อนกลับ และ/หรือการที่บทความซึ่งมีอัตราส่วนผู้แก้ไขหญิงสูงมักมีข้อพิพาทเยอะกว่า
ในเดือนกรกฎาคม พ.ศ. 2557 มูลนิธิวิทยาศาสตร์แห่งชาติสหรัฐอเมริกาประกาศว่าจะใช้งบประมาณจำนวน 200,000 ดอลลาร์สหรัฐเพื่อศักษาความลำเอียงทางเพศอย่างเป็นระบบบนวิกิพีเดีย งานวิจัยโดย Julia Adams และ Hannah Brückner ซึ่งได้รับเงินสนับสนุนนี้ถูกตีพิมพ์เมื่อ พ.ศ.​ 2558
อีกหนึ่งความกังวลได้แก่การที่บทความเกี่ยวกับผู้หญิงอาจมีโอกาสถูกติดป้ายลบมากกว่า
ความพยายามเพิ่มการแก้ไขโดยผู้หญิง

มีการจัดอีดิทอะธอนเพื่อเพิ่มการครอบคลุมหัวข้อของผู้หญิงในวิกิพีเดียเพื่อพยายามส่งเสริมให้ผู้หญิงแก้ไขวิกิพีเดียมากขึ้น กิจกรรมเหล่านี้ได้รับการสนับสนุนจากมูลนิธิวิกิมีเดีย ซึ่งบางทีได้ช่วยชัดหาเมนเทอร์และเทคโนโลยีเพื่อช่วยนำทางผู้แก้ไขใหม่ อีดิทอะธอนเมื่อไม่นานมานี้มีการมุ่งไปที่หัวข้อ เช่น นักประสาทวิทยาศาสตร์หญิงชาวออสเตรเลีย และผู้หญิงในประวัติศาสตร์ยิว
VisualEditor โครงการที่ได้รับเงินสนับสนุนจากมูลนิธิวิกิมีเดีย ทำให้ผู้ใช้สามารถแก้ไขแบบวิซซีวิกบนวิกิพีเดีย มีเป้าหมายในการปิดช่องว่างระหว่างเพศ
โครงการ Wikipedia Teahouse เปิดตัวด้วยเป้าหมายในการให้สิ่งแวดล้อมที่เป็นกันเองแก่ผู้แก้ไขใหม่ โดยมีเป้าหมายในการเพิ่มการมีส่วนร่วมของผู้หญิงบนวิกิพีเดีย
ความคิดริเริ่มเมื่อ พ.ศ. 2558 ในการสร้างพื้นที่ "เฉพาะผู้หญิง" สำหรับผู้แก้ไขวิกิพีเดียที่ถูกชาววิกิพีเดียต่อต้านอย่างหนัก
ดูเพิ่ม > การอ้างอิงโดยสื่อ

Bort, Julie (15 February 2014). "A Growing Army Of Women Are Taking On Wikipedia's Sexism Problem". Business Insider. สืบค้นเมื่อ 9 August 2014.
Filipacchi, Amanda (24 April 2013). "Wikipedia's Sexism Toward Women Novelists". New York Times (op-ed).
Filipacchi, Amanda (30 April 2013). "Sexism on Wikipedia Is Not the Work of 'a Single Misguided Editor'". The Atlantic. Atlantic Monthly Group. สืบค้นเมื่อ 9 August 2014.
Gleick, James (29 April 2013). "Wikipedia's Women Problem". New York Review of Books. NYREV. สืบค้นเมื่อ 19 November 2013.
Kloppenburg, Julia; Buchem, Ilona; Ducki, Antje; Khayati, Sarah; Weichert, Nils (2014). Charting Diversity: Working Together Towards Diversity in Wikipedia. Berlin: Wikimedia Deutschland. ISBN 978-3-9816799-0-8. สืบค้นเมื่อ 9 August 2014.
Knibbs, Kate (10 February 2014). "Chipping away at Wikipedia's gender bias, one article at a time". The Daily Dot. สืบค้นเมื่อ 30 April 2014.
Leonard, Andrew (29 April 2013). "Wikipedia's shame: Sexism isn't the problem at the online encyclopedia. The real corruption is the lust for revenge". Salon Media Group. สืบค้นเมื่อ 9 August 2014.
Morris, Kevin (1 May 2013). "Does Wikipedia's sexism problem really prove that the system works?". The Daily Dot. สืบค้นเมื่อ 19 November 2013.
Zandt, Deanna (26 April 2013). "Yes, Wikipedia is Sexist". Forbes. สืบค้นเมื่อ 19 November 2013.
Zevallos, Zuleyka (8 June 2014). "Sexism on Wikipedia: Why the #YesAllWomen Edits Matter". othersociologist.com. Zuleyka Zevallos. สืบค้นเมื่อ 9 August 2014.
"Where Are the Women in Wikipedia?". New York Times. 2 February 2011. สืบค้นเมื่อ 9 August 2014. - Introduction and links to eight opinions.
Paling, Emma (21 October 2015). "How Wikipedia Is Hostile to Women". The Atlantic. คลังข้อมูลเก่าเก็บจากแหล่งเดิมเมื่อ 21 October 2015. สืบค้นเมื่อ 21 October 2015.
ดูเพิ่ม > งารวิจัยและคำแนะนำ

Glott, Ruediger; Schmidt, Philipp; Ghosh, Rishab (March 2010). "Wikipedia Survey: Overview Results" (PDF). คลังข้อมูลเก่าเก็บจากแหล่งเดิม (PDF)เมื่อ 14 April 2010. สืบค้นเมื่อ 11 August 2014.
Tripp, Dawn Leonard. "How to Edit Wikipedia: Lessons from a Female Contributor". Anita Borg Institute. คลังข้อมูลเก่าเก็บจากแหล่งเดิมเมื่อ 2015-02-09. สืบค้นเมื่อ 6 February 2015.
Hinnosaar, Marit (16 May 2015). "Gender Inequality in New Media: Evidence from Wikipedia". Social Science Research Network.
ซู การ์ดเนอร์ อดีตผู้อำนวยการบริหารมูลนิธิวิกิมีเดียให้เก้าเหตุผล "ทำไมผู้หญิงไม่แก้ไขวิกิพีเดีย" อ้างจากผู้แก้ไขหญิงบนวิกิพีเดีย"
ผู้เข้าร่วมอีดิทอะธอน ผู้หญิงในศิลปะ พ.ศ. 2556 ในรัฐวอชิงตัน ดี. ซี.
Symbion

| Symbion |
| --- | --- |

Symbion pandora

Symbion americanus

การจำแนกชั้นทางวิทยาศาสตร์ 
ขาดข้อมูล (กรุณาคัดลอกจากหน้านี้ในวิกิพีเดียภาษาอังกฤษ มาที่หน้านี้): ขาดแม่แบบอนุกรมวิธาน: Symbion
สปีชีส์:: แม่แบบ:Taxonomy/SymbionSymbion
ชื่อทวินาม
แม่แบบ:Taxonomy/SymbionSymbion Funch & Kristensen, ค.ศ. 1995

Species
 Symbion americanus Obst, Funch & Kristensen, ค.ศ. 2005  Symbion pandora Funch & Kristensen, ค.ศ. 1995  and at least one other
Symbion เป็นสกุลของสัตว์น้ำจืดที่อาศัยในน้ำเค็มมีขนาดเล็กกว่า 0.5 มม. ที่พบอาศัยอยู่บนปากของกุ้งน้ำเย็น พวกมันมีร่างกายคล้ายถุง และมีสามรูปแบบที่แตกต่างกันในแต่ละช่วงของวงจรชีวิตสองขั้นตอนของพวกมัน พวกมันดูแตกต่างจากสัตว์อื่น ๆ มาก จนได้รับการจัดตั้งไฟลัมใหม่ชื่อ Cycliophora หลังจากการค้นพบในปี ค.ศ. 1995 ซี่งเป็นไฟลัมใหม่ของสิ่งมีชีวิตหลายเซลล์ที่ถูกค้นพบเป็นครั้งแรกนับตั้งแต่ลอริซิเฟอราในปี ค.ศ. 1983
นี-โย

| นี-โย |
| --- | --- |

ข้อมูลพื้นฐาน
ชื่อเกิด: แชฟเฟอร์ ชิเมียร์ สมิธ
รู้จักในชื่อ: Go Go
เกิด:  (1979-10-18) ตุลาคม 18, 1979 (45 ปี) แคมเดน,อาร์คันซอ, สหรัฐอเมริกา
ที่เกิด: ลาสเวกัส รัฐเนวาดา, สหรัฐอเมริกา
แนวเพลง:  อาร์แอนด์บี  ฮิปฮอปโซล  แดนซ์ป็อป  ยูโรป็อป  แดนซ์ฮอลล์ 
อาชีพ:  นักร้อง  นักแต่งเพลง  โปรดิวเซอร์เพลง  นักเต้น  นักแสดง 
ช่วงปี: 1998–ปัจจุบัน
ค่ายเพลง:  คอมพาวด์  โมทาวน์  เดฟแจม 

เว็บไซต์: neyothegentleman.com
แชฟเฟอร์ ชิเมียร์ สมิธ (อังกฤษ: Shaffer Chimere Smith) หรือเป็นที่รู้จักในนาม นี-โย (อังกฤษ: Ne-Yo) เกิดเมื่อวันที่ 18 ตุลาคม ค.ศ. 1979 เป็นนักร้องเพลงแนวอาร์แอนด์บี นักแต่งเพลง โปรดิวเซอร์เพลง และนักแสดงชาวอเมริกัน นี-โยมีชื่อเสียงด้านการแต่งเพลงเมื่อเขาแต่งเพลง "เล็ตมีเลิฟยู"  ให้กับมาริโอ ความสำเร็จดังกล่าวทำให้นี-โยได้พบกับหัวหน้าค่ายเดฟแจม และเซ็นสัญญาด้วย
ชีวิตช่วงแรก

นี-โย เกิดในรัฐอาร์คันซอ เมืองแคมเดน มีชื่อทางศาสนาว่า แชฟเฟอร์ ชิเมียร์ สมิธ บิดามารดาของเขาเป็น ชาวอเมริกันเชื้อสายแอฟริกัน ทั้งคู่เป็นนักดนตรี ตั้งแต่ยังเด็กเขาอยู่กับแม่เพียงคนเดียวเพราะพ่อแยกทางกันไป และเพื่อหวังว่าจะได้โอกาสที่ดีขึ้น แม่ของเขาย้ายพร้อมครอบครัวไปอยู่ในลาสเวกัส รัฐเนวาดา
ขณะเรียนที่ลาสเวกัสอะคาเดมี สมิธใช้ชื่อนักร้องว่า "GoGo" และเข้าร่วมกลุ่มนักร้องอาร์แอนด์บีชื่อ เอนวี ซึ่งเคยแสดงในรายการโชว์ไทม์แอตดิอะพอลโล และรายการเดอะคัต ทางช่องเอ็มทีวี (ลิซา "เลฟต์อายส์" โลปส์ จากวงทีแอลซี เป็นพิธีกร) วงปิดตัวลงใน ค.ศ. 2000 และสมิธยังคงแต่งเพลงให้นักร้องคนอื่นต่อไปก่อนเริ่มงานเพลงเดี่ยว ชื่อนักร้องว่า "Ne-Yo" ตั้งโดนบิก ดี อีแวนส์ โปรดิวเซอร์ที่นีโยเคยร่วมงานด้วย เนื่องจากอีแวนส์กล่าวว่านี-โยมองดนตรีว่าเป็นตัวละครนีโอมองจักรวาลเมทริกซ์ในเรื่องเดอะเมทริกซ์
อาชีพ > 1998-2005: เริ่มงานเพลง

นี-โย เป็นที่รู้จักครั้งแรกในวงการเพลงในฐานะสมาชิกวงจากลาสเวกัส 4 คนที่ชื่อ เอนวี หลังจากแตกวงไปในปี 2000 นี-โยเซ็นสัญญากับค่ายโคลัมเบียเรเคิดส์ แต่หลังจากบันทึกเสียงอัลบั้มชุดแรก ทางค่ายก็ยกเลิกผลงานชิ้นนี้ ก่อนที่จะได้วางจำหน่าย มากส์ ฮิวสตัน นักร้องอเมริกันได้มีโอกาสฟังเพลงของนี-โย "แดตเกิร์ล" ที่คาดว่าจะเป็นซิงเกิลเปิดตัวของอัลบั้มที่ไม่ได้ออกวางขายของนี-โย ฮิวสตันได้นำเพลงนี้มาบันทึกเสียงใหม่และออกซิงเกิลนี้ ซึ่งก็บรรจุอยู่ในอัลบั้มชุด เอ็มเอช การออกเพลงนี้ ทำให้นี-โย เป็นที่รู้จักในฐานะนักแต่งเพลง และยังทำให้เขาตัดสินใจที่จะเขียนเพลงให้กับศิลปินอื่นต่อไป
และในอีก 2 ปี ในชีวิตวัยรุ่นของ นี-โย เขาก็ยังเขียนเพลงต่อไป ซึ่งบางเพลงก็ไม่ได้ออกอย่างเป็นทางการ เขาแต่งหลาย ๆ เพลงให้กับนักร้อง ทีดรา มอเซส ในอัลบั้มปี 2004 ชุด คอมเพล็กซ์ซิมพลิซิตี, เพลงในอัลบั้ม อิตส์อะเบาต์ไทม์ ของคริสตินา มิเลียน และแต่งเพลงให้วงบอยแบนด์สัญชาติอเมริกา วงยังสทาวน์ แต่ที่กล่าวมาก็ไม่ประสบความสำเร็จเท่าที่ควร นี-โย ยังแต่งเพลงให้กับ นักร้องชาวอเมริกัน แมรี เจ. ไบลจ์, บีทูเค, เฟธ อีแวนส์ และมิวสิก โซลไชลด์
จน นี-โย เป็นที่รู้จักในฐานะนักแต่งเพลงหลังจากแต่งเพลง "Let Me Love You" ให้มาริโอ ขึ้นอันดับ 1 บนชาร์ตบิลบอร์ดฮอต 100 ยาวนานถึง 9 สัปดาห์ ซึ่งถือเป็นหนึ่งในเพลงที่เล่นบ่อยที่สุดในสหรัฐอเมริกา หลังจากความสำเร็จครั้งนี้ ทีนา เดวิส อดีตผู้จัดหาศิลปิน (A&R) ของค่ายเดฟแจม ได้จัดประชุมกับหัวหน้าค่าย คือ แอล.เอ. รีด  เดิมที นี-โย ไม่ได้รับทำสัญญาใหม่ แต่เมื่อเขาแสดงความสามารถให้พวกเขาเห็น เขาก็ได้เซ็นสัญญากับศิลปินฮิปฮอป เจย์-ซี ที่ต่อมาคือกรรมการผู้จัดการของค่ายเดฟแจม
อาชีพ > 2006-2007:อินมายโอนเวิดส์ และบีคอสออฟยู

ต้นปี 2006 นี-โย ออกผลงานอัลบั้มแรกชุด อินมายโอนเวิดส์ กับค่ายเดฟแจม มีเพลงดังในซิงเกิลที่สองของอัลบั้มอย่างเพลง "โซซิก" ที่อัลบั้มวางขายและเข้าชาร์ตบิลบอร์ด 200 ที่อันดับ 1 ด้วยยอดขายกว่า 301,000 ชุดในสัปดาห์แรก และในสัปดาห์เดียวกันนี้ ซิงเกิล "โซซิก" ก็ขึ้นไปถึงอันดับ 1 บนชาร์ตบิลบอร์ดฮอต 100 และต่อมาเมื่อออกซิงเกิล "เว็นยัวร์แมด" และ "เซ็กซีเลิฟ" ก็ขึ้นชาร์ตไปได้สูงสุดที่อันดับ 15 และอันดับ 7 ตามลำดับ อัลบั้มมีได้รับรางวัลแผ่นเสียงทองคำขาวจากสมาคมผู้ประกอบกิจการเพลงของสหรัฐอเมริกา (อาร์ไอเอเอ) ด้วยยอดขายกว่า 1 ล้านชุด
ผลงานอัลบั้มที่ 2 ชุด บีคอสออฟยู ออกวางขายเมื่อวันที่ 1 พฤษภาคม ค.ศ. 2007 เปิดตัวที่อันดับ 1 บนชาร์ตบิลบอร์ด 200 ด้วยยอดขาย 251,000 ชุดในสหราชอาณาจักร ซึ่งถือว่าเป็นอัลบั้มอันดับ 1 ชุดที่ 2 ของนี-โย ซิงเกิลแรกจากอัลบั้มรางวัลแผ่นเสียงทองคำขาวนี้ มีชื่อเดียวกับอัลบั้ม ขึ้นชาร์ตสูงสุดที่อันดับ 2 แม้อัลบั้มประสบความสำเร็จจากเพลง "บีคอสออฟยู" แต่ซิงเกิลต่อมาติดอันดับชาร์ตไม่สูงนักและไม่สามารถติดใน 20 อันดับแรกบนชาร์ตได้ อัลบั้มได้รับรางวัลแผ่นเสียงทองคำขาวจากอาร์ไอเอเอ ด้วยยอดขายมากกว่า 1 ล้านชุด เอนเทอร์เทนเมนต์วีกลี วิจารณ์อัลบั้มนี้ไว้ว่า "อัลบั้มชุดนี้เป็นความพยายามที่ไม่ผิดพลาด ที่มุ่งไปในทางผลงานยุคแรกของไมเคิล แจ็กสัน" ในเดือนธันวาคม ค.ศ. 2007 นี-โยและกู กู ดอลส์ ในคอนเสิร์ตหารายได้เพื่อผู้สมัครประธานาธิบดี บารัก โอบามา ในขณะนั้น
อาชีพ > 2008-2010:เยียร์ออฟเดอะเจนเทิลแมน และ ไลบราสเกล

ผลงานอัลบั้มชุดที่ 3 ของนี-โย ชุด เยียร์ออฟเดอะเจนเทิลแมน ออกวางขายเมื่อวันที่ 6 กันยายน ค.ศ. 2008 นี-โยอธิบายกับนักเขียน พีต ลูอิส จากนิตยสารบลูส์แอนด์โซล เกี่ยวกับแนวคิดของชื่ออัลบั้มนี้ว่า "สำหรับผม เยียร์ออฟเดอะเจนเทิลแมน เป็นอัลบั้มเกี่ยวกับภาพลักษณ์ ของล้ำค่า และเสน่ห์ ผมทำการประเมินธุรกิจดนตรี และในความเห็นส่วนตัวของผมนั้น ขณะนี้ แก่นของความเป็นสุภาพบุรุษเริ่มขาดหายไป ทุกคนดูเหมือนกันไปหมด ทุกคุณทำเหมือนกันไปหมด ทุกคนหยาบคายและหลงตัวเอง ขณะที่สุภาพบุรุษต้องใจเย็น สุภาพ ใจดี มีเสน่ห์ ดังนั้นชื่ออัลบั้มจึงเป็นตัวแทนผมที่พยายามเป็นตัวอย่าง และแสดงให้คนเหล่านั้นเห็นว่าจะเป็นสุภาพบุรุษได้อย่างไรในธุรกิจเช่นนี้"
อัลบั้มขายได้ 250,000 ชุดในสัปดาห์แรกในสหรัฐอเมริกา เปิดตัวบนชาร์ตบิลบอร์ด 200 ที่อันดับ 2 คำวิจารณ์ของอัลบั้มนี้เป็นในทางบวก หนึ่งในนั้น คารีน แกนซ์ จากนิตยสาร โรลลิงสโตน เขียนไว้เกี่ยวกับอัลบั้ม เยียร์ออฟเดอะเจนเทิลแมน ว่า "มีแนวคิดอัลบั้มที่ดีเลิศ เกี่ยวกับการเป็นเพื่อนชายที่ยอดเยี่ยม ที่เขา (นี-โย) สามารถเป็นได้" นิตยสารไวบ์ เขียนวิจารณ์ผลงานอัลบั้มนี้ไว้ว่า "เป็นอัลบั้มที่ได้รับอิทธิพลบางส่วนจากเพลงป็อปร่วมสมัย อย่าง เดอะบีทเทิลส์และบิลลี โจเอล"
ซิงเกิล 2 ซิงเกิลแรก "โคลเซอร์" และ "มิสอินดีเพนเดนต์" ขึ้นชาร์ตสูงสุดอันดับ 7 ในบิลบอร์ดฮอต 100 อัลบั้มนี้ยังได้รับการเสนอชื่อเข้าชิงรางวัลแกรมมี่ในสาขา อัลบั้มอาร์แอนด์บีร่วมสมัยยอดเยี่ยมและอัลบั้มยอดเยี่ยม ในปี 2009 และ "โคลเซอร์" ยังเข้าชิงในสาขาผลงานนักร้องชายแนวป็อปยอดเยี่ยม และ "มิสอินดีเพนเดนต์" ได้เข้าชิงผลงานนักร้องชายแนวอาร์แอนด์บีและเพลงอาร์แอนด์บียอดเยี่ยม เยียร์ออฟเดอะเจนเทิลแมน ยังได้รับรางวัลแผ่นเสียงทองคำขาวจากอาร์ไอเอเอ ด้วยยอดขายกว่า 1 ล้านชุด
อัลบั้ม ไลบราสเกล วางจำหน่ายวันที่ 22 พฤศจิกายน ค.ศ. 2010 ได้รับคำชมจากนักวิจารณ์แต่ล้มเหลวในเชิงพาณิชย์ อัลบั้มเปิดตัวที่อันดับ 9 บนชาร์ตบิลบอร์ด 200 ขายได้น้อยกว่าอัลบั้มสามอัลบั้มที่แล้ว นี-โยกล่าวว่า "อัลบั้มมีเนื้อเรื่องตามเรื่องสั้นของตัวละครสามตัวที่ถูกบังคับให้เลือกระหว่าง เงิน อำนาจ และชื่อเสียง กับความรัก ซึ่งเป็นเหตุที่ผมเรียกชุดนี้ว่า 'ไลบราสเกล' คุณรู้ไหม แนวคิดของมันตั้งอยู่บนคำถามเกี่ยวกับศีลธรรม ซึ่งถ้าคุณชั่งน้ำหนักสิ่งเหล่านั้นบนตาชั่ง คุณจะเลือกสิ่งไหน" อัลบั้มไลบราสเกลขายได้ 112,000 ชุดในสัปดาห์แรก ในสหราชอาณาจักร อัลบั้มเปิดตัวอันดับ 11 บนชาร์ตอัลบั้มแห่งสหราชอาณาจักร ขณะที่เปิดตัวอันดับ 1 บนชาร์ตเพลงอาร์แอนด์บีของสหราชอาณาจักร
อาชีพ > 2011-2012:อาร์.อี.ดี.

วันที่ 25 กุมภาพันธ์ ค.ศ. 2011 ขณะทัวร์ในสหราชอาณาจักร เขากล่าวว่าอัลบั้มใหม่มีชื่อว่า เลิฟแอนแพสชัน และจะออกในเดือนกันยายน แต่ที่กล่าวมาไม่เป็นความจริงเนื่องจากชื่ออัลบั้มยังไม่ยืนยัน แร็ปเปอร์ชาวอเมริกัน แฟโบลัส ให้สัมภาษณ์ว่าเขาวางแผลทำอัลบั้มร่วมกับนี-โยด้วย นี-โยยังเคยเขียนเพลงในอัลบั้มใหม่ของแมรี เจ. ไบลจ์ เจบี บียอนเซ่ โมนิกา อเล็กซานดรา เบิร์ก เชอริล โคล และวิลโลว์ สมิธ  นี-โยแสดงในภาพยนตร์ 2 เรื่อง ได้แก่ เสืออากาศผิวสี ออกฉายต้นปี ค.ศ. 2012 และวันยึดโลก ออกฉายในสหรัฐอเมริกาในวันที่ 11 มีนาคม ค.ศ. 2011 นี-โยเขียนเพลงให้นักร้องป็อปชาวอเมริกัน สังกัดร็อกเนชัน ชื่อ อเล็กซิส จอร์แดน ในอัลบั้มแรกของเธอ และอัลบั้มที่สองของเจนนิเฟอร์ ฮัดสัน ชื่อ ไอรีเมมเบอร์มี ที่วางขายในอเมริกาเหนือในวันที่ 22 มีนาคม ค.ศ. 2011 นี-โยปรากฏในรายการเด็ก เดอะเฟรชบีตแบนด์ และเป็นหนึ่งในศิลปินที่ไม่ยกเลิกคอนเสิร์ตหลังเกิดเหตุแผ่นดินไหวที่ประเทศญี่ปุ่น ค.ศ. 2011
ในฤดูใบไม้ผลิ ค.ศ. 2011 นี-โยร่วมร้องในเพลง "กิฟมีเอฟรีทิง" กับแร็ปเปอร์ชาวอเมริกัน พิตบูล และเนเยอร์ ขึ้นอันดับหนึ่งบนชาร์ตบิลบอร์ดฮอต 100 กลายเป็นซิงเกิลอันดับหนึ่งเพลงที่สองของนี-โย และเป็นเพลงแรกในฐานะนักร้องรับเชิญ นี-โยเปิดเผยในบทสัมภาษณ์ว่าเขาอยากร่วมงานกับคริส บราวน์ ลิล เวย์น และเดรก ในอัลบั้มถัดไป
ในเดือนมกราคม ค.ศ. 2012 มีรายงานว่านี-โย และสังกัดของเขา คอมพาวด์เอนเตอร์เทนเมนต์ ย้ายจากค่ายเดฟแจมเรคอร์ดิงส์ ไปโมทาวน์เรเคิดส์ เขานัดพบกับรองประธานอาวุโสของฝ่ายจัดหาศิลปินของค่ายที่เขาจะรับหน้าที่ "โปรดิวเซอร์เพลงและผู้ดูแลนักร้องในสังกัด และมองหานักร้องหน้าใหม่ที่มีพรสวรรค์เข้าสังกัด" นี-โยคาดว่าจะออกสตูดิโออัลบั้มที่ห้าชื่อ อาร์.อี.ดี. (ย่อจาก "Realizing Every Dream") ในวันที่ 18 กันยายน ค.ศ. 2012 เดิมอัลบั้มมีชื่อว่า เดอะแคร็กส์อินมิสเตอร์เพอร์เฟกต์ ซิงเกิลแรกชื่อ "เลซีเลิฟ" ออกขายในวันที่ 12 กรกฎาคม ค.ศ. 2012 ขึ้นอันดับ 42 ในชาร์ตฮอตเพลงอาร์แอนด์บี/ฮิปฮอปของบิลบอร์ด ซิงเกิล "เล็ตมีเลิฟยู (อันทิลยูเลิร์นทูเลิฟยัวร์เซลฟ์)" ร่วมแต่งโดยนักร้องนักแต่งเพลงชาวออสเตรเลีย เซีย เฟอร์เลอร์ ออกขายในวันที่ 31 กรกฎาคม ค.ศ. 2012
ในวันที่ 29 สิงหาคม ค.ศ. 2012 นี-โยร่วมกับนักร้องอาร์แอนด์บี เมลานี ฟิโอนา ในคอนเสิร์ตฉลองวันคล้ายวันเกิด 54 ปีของไมเคิล แจ็กสัน ในชื่อ เอ็มเจเบิร์ธเดย์คอนเสิร์ต ได้รับการสนับสนุนโดยเป๊ปซี่และนิตยสารบิลบอร์ด เขาร้องเมดเลย์เพลงดัง รวมถึงเพลง "เดอะเวย์ยูเมกมีฟีล" "สมูทคริมินัล" "ไอจัสต์คานต์สต็อปเลิฟวิงยู" จากอัลบั้ม แบด ของไมเคิล แจ็กสัน เพื่อเตรียมออกอัลบั้ม แบด 25 ในวันที่ 18 กันยายน ค.ศ. 2012 คอนเสิร์ตจัดขึ้นที่ก็อตแฮมฮอลล์ ในนครนิวยอร์ก อัลบั้ม อาร์.อี.ดี.  วางขายวันที่ 5 พฤศจิกายน ในสหราชอาณาจักร และวันที่ 6 พฤศจิกายน ในอเมริกาเหนือ
ใน ค.ศ. 2012 นี-โยได้รับรางวัลฮัลเดวิดอะวอร์ดสาขาหอเกียรติยศนักแต่งเพลง ที่มอบให้แก่นักแต่งเพลงที่มีพรสวรรค์ที่ถึงจุดสุดยอดในอาชีพ และสร้างอิทธิพลต่ออุตสาหกรรมดนตรีด้วยเพลงต้นฉบับ